
ROMÂNIA

JUDEŢUL BISTRIŢA-NĂSĂUD

                                         CONSILIUL JUDEŢEAN                           
HOTĂRÂRE

privind aprobarea Programului de măsuri  pentru deszăpezirea

şi combaterea poleiului pe drumurile judeţene în perioada

20.10.2017-31.03.2018, în judeţul Bistriţa-Năsăud

Consiliul Judeţean Bistriţa-Năsăud, întrunit în şedinţă ordinară în data de 31.07.2017, în prezenţa a 27 consilieri judeţeni;


Având în vedere:

- expunerea de motive nr. IX/11645/17.07.2017 a Preşedintelui Consiliului Judeţean Bistriţa-Năsăud; 
- raportul nr. VB/11649/17.07.2017 al Direcţiei tehnice investiţii, lucrări publice - Serviciul administrare drumuri, lucrări publice; 

        - prevederile "Normativului privind prevenirea şi combaterea înzăpezirii drumurilor publice", indicativ AND 525-2013, aprobat prin Ordinul ministrului delegat pentru proiecte de infrastructură de interes naţional şi investiţii străine şi al ministrului dezvoltării regionale şi administraţiei publice nr. 289/2170 din 17 iunie 2013, cu modificările și completările ulterioare;

        - prevederile Hotărârii Consiliului Judeţean Bistriţa-Năsăud nr. 35/2017 privind aprobarea bugetului de venituri și cheltuieli al judeţului Bistriţa-Năsăud pe anul 2017 și a estimărilor pe anii 2018-2020, Anexa nr. 6 - Programul lucrărilor de întreţinere, reparaţii şi modernizări drumuri judeţene pe anul 2017 – ”Cheltuieli de funcţionare” - ”Întreţinere curentă pe timp de iarnă”;
- raportul nr. IBa/12575 din 31.07.2017 al Comisiei economice;

- raportul nr. IBa/12577 din 31.07.2017 al Comisiei de urbanism.
În temeiul art. 91 alin. (1) lit. d), alin. (5) lit. a) pct. 12, art. 97 şi art. 115 alin.(1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
         Art.1. Se aprobă Programul de măsuri pentru deszăpezirea şi combaterea poleiului pe drumurile judeţene în perioada 20.10.2017-31.03.2018 în judeţul Bistriţa-Năsăud, cuprins în Anexa care face parte integrantă din prezenta  hotărâre.
Art.2. Prezenta hotărâre a fost adoptată cu un număr de 27 voturi ”pentru”.
Art.3. Cu ducerea la îndeplinire a prevederilor prezentei hotărâri se încredinţează Direcţia tehnică investiţii, lucrări publice prin Serviciul administrare drumuri, lucrări publice din cadrul Consiliului Judeţean Bistriţa-Năsăud. 

Art.4. Prezenta hotărâre se comunică prin grija Serviciului administraţie şi relaţii publice cu:

· Direcţia tehnică investiţii, lucrări publice - Serviciul administrare drumuri, lucrări publice;

· Direcţia economică;

· Inspectoratul Județean de Poliție Bistrița-Năsăud;
· Institutia Prefectului judeţul Bistriţa-Năsăud.
PREŞEDINTE,




        Contrasemnează:

EMIL RADU MOLDOVAN



SECRETARUL JUDEŢULUI,
           MICA OPREA

Nr. 100
Din 31.07.2017
M.F./R.M/5 ex. 
1
2

